
Къэбэрдей-Балъкъэр Республикэм и къэрал дамыгъэхэр
ятыным и IуэхукIэ
Къэбэрдей-Балъкъэр Республикэм и Iэтащхьэм и Указ
ЗыIэрагъэхьа ехъулIэныгъэхэмрэ илъэс куэд хъуауэ хьэлэлу зэрылажьэмрэ папщIэ
Къэбэрдей-Балъкъэр Республикэм и ЩIыхь тхылъыр етын
Баккуев Эльдар Сафар и къуэм — «КIуэкIуэ В. М. и цIэр зезыхьэ Къэбэрдей-Балъкъэр къэрал мэкъумэш университет» щIэныгъэ нэхъыщхьэ щрагъэгъуэт къэрал бюджет IуэхущIапIэм управленэмкIэ и кафедрэм и профессорым;
Гайдамак Ольгэ Виктор и пхъум — Налшык къалэ округым и щIыпIэ администрацэм къегъэщIылIа «ПсэупIэ политикэмкIэ и департамент» муниципальнэ кIэзонэ IуэхущIапIэм псэупIэ-коммунальнэ IэнатIэм и Iуэхухэр зэкIэлъыгъэкIуэнымкIэ и къудамэм и лэжьакIуэ пажэм;
цIэ лъапIэхэр яфIэщын:
«Къэбэрдей-Балъкъэр Республикэм щIыхь зиIэ и дохутыр»
НэщIэпыджэ Маритэ Нэфихь и пхъум — «ЩIыналъэхэм зэдай, узыфэ зэмылIэужьыгъуэхэр зыпкърытхэм еIэзэным хуэщIа сымаджэщ» узыншагъэр хъумэнымкIэ къэрал бюджет IуэхущIапIэм и участковэ дохутыр-терапевтым,
«Къэбэрдей-Балъкъэр Республикэм цIыхухэм социальнэ и лъэныкъуэкIэ къащхьэщыжынымкIэ и IэнатIэм щIыхь зиIэ и лэжьакIуэ»
Къущхьэ Масирэт Темболэт и пхъум — «Дзэлыкъуэ щIыналъэм лэжьыгъэмкIэ, цIыхухэм IэнатIэ яIэнымрэ социальнэу къащхьэщыжынымкIэ и центр» къэрал кIэзонэ IуэхущIапIэм и унафэщIым.
Къэбэрдей-Балъкъэр Республикэм и
Iэтащхьэ КIУЭКIУЭ Казбек
Налшык къалэ
2020 гъэм мэлыжьыхьым и 30-м
№51-УГ
